Георги Константинов Христов
Най-хубавото на живота

chitanka.info

Най-хубавото на смъртта

е туй, че идва ненадейно…

Александър Геров

Най-хубавото на живота е,

че се преструва на случаен.

Приемаш го за своя собственост,

а всъщност — в него си под наем.

Уж ражда чувства и амбиции,

а те отдавна са родени —

И друг е плакал и обичал,

във някакво

незнайно време.

Най-хубавото на живота е,

че не е пръв, нито последен.

И уж е твой слуга безропотен,

но просто може и без тебе.

Непокорим е той. И вечен.

А ти —

искрица затрептяла

между случайната ви среща

и неслучайната раздяла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.